Heath Ledger

Heathcliff Andrew Ledger (født 4. april 1979 i Perth i Australia, død 22. januar 2008) var en australsk skuespiller. Han ble Oscar-nominert til beste mannlige hovedrolle for sin rolle som Ennis Del Mar i filmen Brokeback Mountain, og ble også tildelt både Golden Globe og Oscar for sin birolle som «Joker» i The Dark Knight etter sin død.

 Bakgrunn 
 Tidlig liv og familie 
Ledger ble født i Perth som sønn av Sally Ledger Bell (født Ramshaw) og Kim Ledger. Ledgers mor stammer fra Campbell-klanen i Skottland og hans far kommer fra en familie kjent i Perth for deres eierskap av Ledger Engineering Foundry.. Heath og hans søster Katherine ble oppkalt etter romanfigurene i Emily Brontës bok Stormfulle høyder. The Sir Frank Ledger Charitable Trust ble oppkalt etter hans olderfar.

 Utdannelse 
Ledger gikk på Guildford Grammar School, der han fikk sin første erfaring med skuespill, da han var med i et stykke som Peter Pan ti år gammel.

 Personlig liv 
Fra august 2002 til april 2004 hadde Ledger et forhold til skuespillerinnen Naomi Watts, som han møtte da han filmet Ned Kelly. Tidligere hadde han vært sammen med skuespillerinnene Lisa Zane og Heather Graham. 

Ledger ble forlovet med skuespillerinnen Michelle Williams, som han møtte på settet til Brokeback Mountain. De fikk en datter sammen, Matilda Rose, 28. oktober 2005 i New York City. Barnets gudforeldre er Ledgers Brokeback medspiller Jake Gyllenhaal og Williams' Dawson's Creek medspiller Busy Philipps. Ledger solgte sin australske bolig i Bronte, New South Wales, for 7 millioner australske dollar.

I august 2007 meldte Us Weekly at Ledger og Williams hadde avsluttet sitt forhold på grunn av sine travle program. Hverken Ledger eller Williams bekreftet ryktet da. I september 2007, bekreftet Williams' far, Larry, til Sydney Daily Telegraph at Ledger og Williams hadde gått fra hverandre. 

Tidlig i 2008 ble det meldt at Ledger var sammen med modellen Gemma Ward, etter at avisartikler koblet paret sammen på slutten av 2007.

 Skuespillerkarriere 

 1990-årene 
Ledger startet sin filmkarriere med flere roller i TV-serier. I 1999 fikk han sitt gjennombrudd som filmskuespiller med 10 Things I Hate About You. Han spilte også rollen som Skip Engblom i filmen Lords of Dogtown.

 2000–2005 
Fra 2000 til 2005 spilte han i filmene Patrioten, Monster's Ball, A Knight's Tale, The Four Feathers, Ned Kelly og Brødrene Grimm. I 2001 vant han prisen ShoWest Award for fremtidens mannlige stjerne, for sin rolle i filmene Patrioten, og A Knight's Tale. I 2003 ble han kåret til en av «Årets menn» i klassen skuespill, av tidsskriftet GQ.

 Brokeback Mountain 
Ledger fikk prisene Best Actor of 2005 fra både New York Film Critics Circle og San Francisco Film Critics Circle for sin roste skuespill i Brokeback Mountain, der han spiller Wyoming-rancharbeideren Ennis Del Mar sammen med rodeo-rytteren Jack Twist, spilt av Jake Gyllenhaal. Han fikk også en Golden Globe- og en Oscar-nominasjon for beste skuespiller for sin rolletolkning. 

I The New York Times sin vurdering av filmen, skrev kritikeren Stephen Holden:
«Både Mr. Ledger og Mr. Gyllenhaal gjør denne forpinte kjærlighetshistorien fysisk håndgripelig. Mr. Ledger forsvinner magisk og mystisk under skinnet av hans magre, senete skikkelse. Det er en filmprestasjon akkurat så bra som det beste av Marlon Brando og Sean Penn.»

I en annen anmeldelse i Rolling Stone, skrev Peter Travers:
«Ledgers praktfulle prestasjon er et skuespillermirakel. Han synes å flenge det fra innsiden. Ledger vet ikke bare hvordan Ennis beveger seg, snakker og hører, han vet hvordan han puster. Å se ham innånde duften av en skjorte som henger i Jacks skap er for å ta mål av smerten i tapt kjærlighet.»

Ang Lee, regissiør av Brokeback Mountain, sa at Ledgers innsats i filmen var en «mirakelprestasjon» og sammenlignet han også med Marlon Brando.VG: Hollywood i sorg over Ledgers død , presentert 23. januar 2008

 2005-2008 
Han spilte også en filmatiserte versjon av Giacomo Casanova i Casanova. Filmen, en romantisk komedie der han spilte sammen med Sienna Miller, fikk blandet mottakelse fra kritikere og kinogjengere. 

I 2006 ble Ledger inivtert til å bli med i Academy of Motion Picture Arts and Sciences. I 2007 var han en av seks skuespillere som portretterte ulike sider av sangeren Bob Dylan i filmen I'm Not There.

Ledger spilte også den ikoniske tegneserie-skurken «Joker» i filmen The Dark Knight, oppfølgeren til 2005-filmen Batman Begins, sammen med nok en skuespiller fra I'm Not There, Christian Bale. Filmen hadde premiere 18. juli 2008 i USA, og 25. juli 2008 i blant annet Norge. Siden The Dark Knight var i etterproduksjon på tidspunktet for Ledgers dødsfall, ble ikke filmen endret. Men markedsføringen, som sentrerte seg om Ledgers rollefigur, ble påvirket. 

Filmen The Imaginarium of Doctor Parnassus, der han hadde en birolle, var i produksjon da han døde. Han arbeidet også med den skotske produsenten Allan Scott på en tilpasning av stykket The Queen's Gambit av Walter Tevis, som kunne ha blitt hans første som regissør.

 Musikk 
Ledger startet et plateselskap sammen med sangeren Ben Harper. Hans første skritt inn i musikkbransjen var å regissere musikkvideoen til Harpers sang «Morning Yearning». I 2006, regisserte Ledger tre musikkvideoer: «Cause an Effect» og «Seduction Is Evil (She's Hot)» for den australske hiphop-artisten N'fa, og «Morning Yearning» for Ben Harper.

I 2007 snakket Ledger på en pressekonferanse ved Venice Film Festival om sitt ønske om å regissere en video til musikken av Nick Drake. Han skapte senere en video for Drakes sang fra 1974, «Black Eyed Dog», men den har ennå ikke blitt sluppet ut til publikum.Heath Ledger's Video For Nick Drake Song: Eerie Postscript To Actor's Death , by Jim Fraenkel, with additional reporting by Rodrigo Perez for MTV.com, Jan 22 2008 10:15 PM EST

 Dødsfall 
22. januar 2008 ble Ledger funnet død i sin leilighet i 421 Broome Street i SoHo-området i New York.  Han ble funnet av en hushjelp og massøse, som gikk inn i soverommet og fant han med ansiktet ned, naken, bevisstløs ved foten av sengen med sovepiller på et nattbord like ved. Politiet uttalte at de fant reseptpliktige medisiner på badet, og at det ikke var klare tegn på selvmord eller mistanke om noe kriminelt.

mini|Minnet over Heath Ledger utenfor 421 Broome Street, SoHo, Manhattan, 23. januar 2008

En innledende obduksjon 23. januar viste ingen klare bevis på hva som var dødsårsaken. Rettsmedisinerne hadde behov for å gjøre flere undersøkelser av Ledger før de kunne si noe om årsaken til dødsfallet. Ifølge en talskvinne ville det ta ca. 10 dager å få gjort alle de nødvendige undersøkelsene.

Heaths far, Kim Ledger, leste opp pressemeldingen på vegne av familien til den avdøde stjernen: «Vi i familien bekrefter den svært tragiske og brå bortgangen til vår høyt elskede sønn, bror og hengivne pappa til Matilda. Han ble funnet fredfullt i søvn i sin leilighet i New York av hushjelpen i halvfiretiden.»VG: Gråtkvalt pappa Ledger takker for støtten , presentert 23. januar 2008.

Dødsfallet frembrakte sterke reaksjoner hos mange. Heaths nære venn Jake Gyllenhaal nektet å snakke med pressen,VG: Sorgtung Jake skyr pressen , presentert 24. januar 2008 mens Mel Gibson, som spilte Heaths far i Patrioten, sa: «Jeg hadde så store forventninger til ham. Han var akkurat i ferd med å gjøre det stort, og å miste livet i så ung alder er tragisk.» Brokeback-regissør Ang Lee omtalte Heaths død som «hjerteknusende» og «Å jobbe med Heath var en av mine største gleder i livet.» Nicole Kidman sa: «For en tragedie. Jeg føler med familien hans.» Den danske supermodellen Helena Christensen uttalte: «Jeg var på vei til å besøke ham da jeg fikk høre det. Jeg hadde akkurat lagt igjen beskjed og hørt stemmen hans på svareren. Han var så spesiell og en ekte person, et talent utenom det vanlige fordi han var så rå og ærlig med følelsene sine» og «Han var så full av liv. Dette er ufattelig trist.»Side2.no: Var på vei hjem til Heath, presentert 23. januar 2008 Peter Stormare, som spilte sammen med Ledger i Brødrene Grimm, kommenterte dødsfallet med å si: «Jeg kjenner en forferdelig sorg akkurat nå, og tenker på hans kjæreste og datter. Heath var jævlig begavet, og dette føles veldig vanskelig. Jeg har mistet to venner og kolleger i løpet av én uke.»Kjendis.no: Akkurat i ferd med å gjøre det stort , presentert 24. januar 2008 Daniel Day-Lewis dediserte Screen Actors Guild-prisen sin til Heath Ledger, og senere ved en pressekonferanse ved filmfestivalen i Berlin refset han media for sin rolle etter Ledgers død: «Akkurat nå kan jeg ikke si at jeg er spesielt entusiastisk ved tanken på at jeg skal sette mer fyr på det som allerede er en skrekkelig, usømmelig og overdimensjonert dekning av hans død» og «Det vil til slutt komme en tid der folk bare vil huske at han var en flott mann som gjorde en god del glimrende arbeid og at vi fikk se ham gjøre store ting.»Side2: Heaths død ble et jævla sirkus.

 Priser og nominasjoner 
 Oscar 
 2009 – Vinner – Best Performance by an Actor in a Supporting Role – The Dark Knight
 2006 – Nominert – Best Performance by an Actor in a Leading Role – Brokeback Mountain

 Golden Globe 
 2009 – Vinner- Best Performance by an Actor in a Supporting Role in a Motion Picture – The Dark Knight
 2006 – Nominert  – Best Performance by an Actor in a Motion Picture – Drama – Brokeback Mountain

 Andre priser 
Listen under er ikke komplett, se Internet Movie Database – Heath Ledger: Awards

AFI Award (Australian Film Institute)
 2009 – Vinner – Best Actor – The Dark Knight
 2006 – Vinner – Best Actor – Brokeback Mountain
 2006 – Vinner – News Limited Readers' Choice Award
 2006 – Nominert  – Best Lead Actor – Candy

BAFTA Awards
 2009 – Vinner – Best Supporting Actor – The Dark Knight
 2006 – Nominert – Best Performance by an Actor in a Leading Role – Brokeback Mountain

LAFCA Award (Los Angeles Film Critics Association Awards)
 2009 – Vinner- Best Supporting Actor – The Dark Knight

MTV Movie Awards
 2006 – Vinner – Best Kiss – Brokeback Mountain (delt med Jake Gyllenhaal)
 2002 – Nominert – Best Kiss – A Knight's Tale (delt med Shannyn Sossamon)
 2002 – Nominert – Best Musical Sequence – A Knight's Tale (delt med Shannyn Sossamon)
 2000 – Nominert – Best Musical Sequence – 10 Things I Hate About You

NYFCC Award (New York Film Critics Circle Awards)
 2006 – Vinner – Best Actor – Brokeback Mountain

SFFCC Award (San Francisco Film Critics Circle)
 2006 – Vinner – Best Actor – Brokeback Mountain

Santa Barbara International Film Festival
 2006 – Vinner – Breakthrough Performance of the Year – Brokeback Mountain

 Filmografi (Utvalg) 
Listene under er ikke komplett, se Internet Movie Database – Heath Ledger

 År  Norsk tittel  Original tittel  Rolle 2009  The Imaginarium of Doctor Parnassus  The Imaginarium of Doctor Parnassus  Tony 2008  The Dark Knight  The Dark Knight  The Joker 2007  I'm Not There  I`m Not There  Bob Dylan 2006  Candy  Candy  Dan 2005  Casanova  Casanova  Casanova 2005  Brødrene Grimm  Brothers Grimm  Jacob Grimm 2005  Brokeback Mountain  Brokeback Mountain  Ennis Del Mar 2005  Lords of Dogtown  Lords of Dogtown  Skip 2003  Ned Kelly  Ned Kelly  Ned Kelly 2002  The Four Feathers  The Four Feathers  Harry Faversham 2001  Monster's Ball  Monster's Ball  Sonny Grotowski 2001  A Knight's Tale  A Knight's Tale  Sir William Thatcher/Sir Ulrich von Lichtenstein of Gelderland 2000  Patrioten  The Patriot  Gabriel Martin 1999  10 ting jeg hater ved deg  10 Things i hate about you  Patrick Verona

 Referanser 

 Eksterne lenker 


 Heath Ledger Respectance Tribute 
 Heath Ledger comprehensive profile
 Heath Ledger hos Notable Names Database
 Heath Ledger comprehensive news & profile hos Daily Telegraph (Australia)

Kategori:Australske skuespillere
Kategori:Oscar-vinnere (birolle)
Kategori:BAFTA-vinnere
Kategori:Personer fra Perth